钦定古今图书集成/明伦汇编/宫闱典/第116卷 > 向综
## 钦定古今图书集成/明伦汇编/宫闱典/第116卷 > 向综

按：《宋史向传范传传》：“范从侄综，字君章，知歙县，籍闾
里恶少年，有盗发，用以推迹辄得。通判桂州、常州，知
随、鼎、漳、汾、密、棣、沂七州。沂阻山多盗，综请用重法绳
禁，岁断大辟减半。兵久惰，会初置官提举，教之急，众
不悦。监兵夜排闼告变，综疑有他谋，就寝自若。明日
大阅，申严号令，赏其高彊，罚其不进者，卒亦无事。性”
宽裕，善治剧，于奸恶不少恕。官累中散大夫，卒。